لاہور (مانیٹرنگ ڈیسک) پاکستان ویمن کرکٹ ٹیم نا ہیڈ کوچ امام اقبال ءِ فارغ کننگ آن پد داسہ بورڈ کمامدار آک پُوسکن آ ہیڈ کوچ نا پٹنگ کن اشتہار تسنے۔ پاکستان ویمن کرکٹ ٹیم نا ہیڈ کوچ امام اقبال ءِ فارغ کننگ آن پد داسہ بورڈ کمامدار آک پُوسکن آ ہیڈ کوچ نا پٹنگ کن اشتہار تسنو۔ امام اقبال نا معاہدہ ٹی ودکی کننگتنے۔ اشتہار نا رداٹ ہیڈ کوچ نا اہلیت کن وضع کردہ معیار نا رداٹ اومیت دار کن لیول ٹو کوچنگ کورس و انٹرنیشنل لیول آ مسہ سال نا آزموندہ مننگ المی ءِ۔ ٹیسٹ یا انٹرنیشنل کرکٹ گوازی کروک آ اومیت دار ءِ اولیت تننگک۔ فرسٹ کلاس کرکٹ دہ سال اسکان گوازی کروک آ کرکٹر ہم دا عہدہ کن اپلائی کننگ کیک۔ ویمن ٹیم تون کاریم کننگ نا خواہندار آ بندغ 16 ستمبر اسکان درخواست جمع کرفنگ کیرہ۔ سرسہب آ اومیت دار ءِ گچین ءُُ تنخواہ او ایلو مراعات ہم تننگک۔
